Lo reguero de Farlán ye un curso d'augua menor que baixa dende el Coscollar (Maicas) y traviesa los termins municipals de Plou, Muniesa y Moneva, a on que caye en lo río Aguas.

Hidronimia
Lo reguero de Farlán recibe y ha recibiu diferents denominacions en las localidaz de que traviesa los termins. En Muniesa recibe lo nombre de reguero Granjeta. En Plou ye conoixiu como reguero Farlán auguas enta baixo de la localidat, pero la cartografía amuestra El Reguero auguas ent'alto, coincidindo con lo nombre de la partida d'el Reguero de Moneva a on que caye en lo río Aguas. Ye precisament esta forma El Reguero sin apelativo la que se troba en un texto de 1567.

Bi ha documentos de los sieglos XV y XVI relacionaus con Muniesa que fan mención d'un regallo en Plou, que tamién podría corresponder a este curso d'augua.
Reguero Farlán